CELEX: 62017TN0685
Language: el
Date: 2017-10-04 00:00:00
Title: Υπόθεση T-685/17: Προσφυγή της 4ης Οκτωβρίου 2017 — Miralla Inversiones κατά Ενιαίου Συμβουλίου Εξυγίανσης (SRB)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/50
            
         Προσφυγή της 4ης Οκτωβρίου 2017 — Miralla Inversiones κατά Ενιαίου Συμβουλίου Εξυγίανσης (SRB)
   (Υπόθεση T-685/17)
   (2017/C 424/73)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Miralla Inversiones, SL (Μαδρίτη, Ισπανία) (εκπρόσωποι: R. Vallina Hoset και A. Lois Perreau de Pinninck, δικηγόροι)
   
      Καθού: Ενιαίο Συμβούλιο Εξυγίανσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   Πρώτον.- Να δεχθεί ότι έχει παραδεκτώς κατατεθεί το παρόν εισαγωγικό δικόγραφο και ότι έχει παραδεκτώς ασκηθεί προσφυγή ακυρώσεως κατά της αποφάσεως SRB/EES/2017/08 της 7ης Ιουνίου 2017, σχετικά με την εξυγίανση της Banco Popular, και κατά της αποτιμήσεως στην οποία στηρίζεται η απόφαση αυτή· κατόπιν δε των αναγκαίων ελέγχων, να εκδικάσει την εν λόγω προσφυγή με τη διαδικασία των άρθρων 120 επ. του Κανονισμού Διαδικασίας του Δικαστηρίου·
   Δεύτερον.- Σύμφωνα με το αίτημα που διατυπώνεται στο σώμα του δικογράφου της προσφυγής, να υποχρεώσει το SRB να προσκομίσει αμελλητί την προσωρινή αποτίμηση την οποία διενήργησε η DELOITTE σύμφωνα με τα προβλεπόμενα στο άρθρο 20 του κανονισμού (ΕΕ) 806/2014, προκειμένου να μπορέσει να ασκηθεί λυσιτελώς το δικαίωμα άμυνας· αφού δε προσκομισθεί η εν λόγω αποτίμηση, το Γενικό Δικαστήριο να τάξει ορισμένη προθεσμία ώστε να μπορέσει η προσφεύγουσα να την αναλύσει και να τη μελετήσει με τη δέουσα διεξοδικότητα, ώστε να μπορέσει να την αντικρούσει με το υπόμνημα απαντήσεως·
   Τρίτον.- Σε περίπτωση που δεν γίνουν δεκτά τα όσα ζητούνται με το προηγούμενο σημείο και συνεχιστεί η διαδικασία, να εκδώσει απόφαση με την οποία θα κρίνει αντίθετη στο ευρωπαϊκό δίκαιο την απόφαση SRB/EES/2017/08 της 7ης Ιουνίου 2017, σχετικά με την εξυγίανση της Banco Popular, και την αποτίμηση στην οποία στηρίζεται.
   
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Álvarez de Linera Granda κατά Επιτροπής και Ενιαίου Συμβουλίου Εξυγίανσης.